stanford-oval/wikipedia huggingface dataset:
การปฏิวัติผ้ากาสาวพัสตร์
ช่วงเวลา > การปราบปรามของกองทัพ > 2 ตุลาคม

อิบราฮิม กัมบารีเข้าพบอองซาน ซูจีเป็นครั้งที่ 2 หลังจากที่เข้าพบตัน ฉ่วย ที่เนปยีดอว์ โดยแสดงความกังวลถึงความรุนแรงที่ปะทุขึ้น มีพระสงฆ์ปฏิเสธการรับบิณฑบาตจากทหาร สภาสิทธิมนุษยชนแห่งสหประชาชาติประชุมและอภิปรายเกี่ยวกับเหตุการณ์ในพม่า เรียกร้องให้ปล่อยผู้ถูกจับกุมทั้งหมดระหว่างการประท้วง
ช่วงเวลา > การปราบปรามของกองทัพ > 3 ตุลาคม

พระสงฆ์ 25 รูปถูกกองกำลังรักษาความปลอดภัยจับกุมที่วัดในย่างกุ้งตอนกลางคืน พระสงฆ์บางส่วนพยายามหนีจากย่างกุ้ง แต่คนขับรถบัสปฏิเสธไม่รับ
ช่วงเวลา > การปราบปรามของกองทัพ > 4 ตุลาคม

ร่างของเคนจิ นากาอิ นักวารสารชาวญี่ปุ่น ถูกส่งถึงญี่ปุ่น ต้นสังกัดของเขาเรียกร้องให้ทหารคืนกล้องของเขา
ช่วงเวลา > การปราบปรามของกองทัพ > 5 ตุลาคม

รอยเตอร์รายงานว่าผู้ประท้วงที่ถูกจับตัวได้จะถูกจำคุก 2-5 ปี ส่วนแกนนำถูกจำคุก 20 ปี ทหารพม่าเข้าปรามปรามการประท้วงที่ยะไข่ที่ดำเนินมาได้ 3 วัน
ช่วงเวลา > การปราบปรามของกองทัพ > 8 ตุลาคม

มีการขว้างปาก้อนหินใส่ทหารในย่างกุ้ง และสามารถจับผู้ขว้างปาก้อนหินบางคนได้
ช่วงเวลา > การปราบปรามของกองทัพ > 10 ตุลาคม

มีรายงานว่าวิน ชเว สมาชิกสันนิบาตแห่งชาติเพื่อประชาธิปไตยเสียชีวิตในสะกายง์ บริเวณภาคกลางของพม่า เขาและผู้ร่วมงานอีก 5 คน ถูกจับเมื่อ 26 กันยายน มีพยานเล่าว่า หน่วยรักษาความปลอดภัยค้นบ้านเรือนผู้ต้องสงสัยว่าเกี่ยวข้องกับการประท้วง ร่างของวิน ชเวไม่ได้ถูกส่งคืนให้ครอบครัวแต่ถูกเผาไป มีรายงานว่านายพล 5 คน และทหารอีกราว 400 นายในพื้นที่ใกล้เคียงมัณฑะเลย์ถูกสั่งขังเพราะปฏิเสธที่จะยิงและจับกุมพระสงฆ์ระหว่างการประท้วง
ช่วงเวลา > การปราบปรามของกองทัพ > 12 ตุลาคม

ทหารได้จับกุมอดีตผู้นำในการประท้วง พ.ศ. 2531 จำนวน 4 คน ทหารได้จัดแรลลี่เพื่อสนับสนุนรัฐบาลในย่างกุ้ง แต่มีผู้เข้าร่วมน้อยกว่าที่รัฐบาลคาดหวัง
ช่วงเวลา > การปราบปรามของกองทัพ > 16 ตุลาคม

ญี่ปุ่นประกาศยกเลิกการให้เงินสนับสนุนทางด้านทรัพยากรมนุษย์แก่มหาวิทยาลัยย่างกุ้ง เพื่อเป็นการตอบสนองต่อการกระทำของกองทัพพม่า
ช่วงเวลา > การปราบปรามของกองทัพ > 17 ตุลาคม

รัฐบาลปล่อยตัวแกนนำการประท้วงบางคน เสียงประชาธิปไตยแห่งพม่าได้กล่าวอ้างว่าประธานพรรค NLD อู จอไคน์และเลขาธิการพรรค โก มัน อ่อง ถูกจำคุก 7 ปีครึ่ง อู ทุนจี และอู ทันเป สมาชิกพรรค ถูกจำคุก 4 ปีครึ่ง อู เซ่งจออยู่ระหว่างการสอบสวน มีสมาชิกพรรคถูกจับกุมไปทั้งหมด 280 คน โดยถูกจับในมัณฑะเลย์ 50 คน และอู อินทริยา พระสงฆ์ที่เป็นผู้นำการประท้วงในชิตตเวถูกจำคุก 7 ปีครึ่ง
ช่วงเวลา > การปราบปรามของกองทัพ > 18 ตุลาคม

อดีตครู 2 คนคือ ติน หม่อง โอ และนินิไมมาขึ้นศาลหลังจากกล่าวต่อต้านกลุ่มผู้สนับสนุนรัฐบาล และถูกกลุ่มผู้สนับสนุนจับตัวเมื่อ 16 ตุลาคม ซึ่งศาลให้เข้ามาฟังคำตัดสินในวันที่ 30 ตุลาคม
ช่วงเวลา > การปราบปรามของกองทัพ > 20 ตุลาคม

รัฐบาลทหารยังประกาศห้ามออกนอกเคหสถานในย่างกุ้งและมัณฑะเลย์
ช่วงเวลา > การปราบปรามของกองทัพ > 24 ตุลาคม

มีชนกลุ่มน้อยในพม่าราวร้อยคนได้ลี้ภัยไปยังรัฐไมโซรัม ประเทศอินเดีย ที่มีชายแดนติดต่อกับพม่าเพื่อหลีกหนีการปกครองของทหาร โดยพวกเขาถูกบังคับให้เข้าร่วมแรลลีของฝ่ายสนับสนุนรัฐบาลและต้องจ่ายเงินถึง 10,000 จ๊าด บางส่วนถูกจับกุมเพราะเป็นบาทหลวง ผู้ลี้ภัยส่วนใหญ่เป็นชาวฉิ่นที่นับถือศาสนาคริสต์ ซึ่งกล่าวว่าถูกบีบให้ออกจากพม่าเพราะนับถือศาสนาคริสต์และไม่ใช่ชาวพม่า
ช่วงเวลา > การปราบปรามของกองทัพ > 26 ตุลาคม

ตำรวจปราบจลาจลและทหารหลายร้อยคนพร้อมไรเฟิลเข้าประจำการในถนนในย่างกุ้ง ล้อมรอบพระเจดีย์ชเวดากองและเจดีย์สุเลเพื่อป้องกันการประท้วงอีกรอบหนึ่ง แต่ไม่พบการประท้วงใด ๆเกิดขึ้น
ช่วงเวลา > การปราบปรามของกองทัพ > 31 ตุลาคม

พระภิกษุมากกว่า 100 รูปเดินขบวนในเมืองปะกกกูทางตะวันตกเฉียงเหนือของย่างกุ้ง ซึ่งเป็นการเดินขบวนครั้งแรกหลังการปราบปรามของกองทัพในเดือนกันยายน พระภิกษุที่ประท้วงกล่าวกับเสียงประชาธิปไตยแห่งพม่าว่า พวกเขายังไม่ได้ในสิ่งที่เรียกร้องคือค่าครองชีพที่ต่ำลง และการปล่อยตัวอองซาน ซูจีโดยทันที รวมทั้งนักโทษการเมืองที่ถูกคุมขังด้วย
ช่วงเวลา > การปราบปรามของกองทัพ > กันยายน พ.ศ. 2551

หนึ่งปีหลังการประท้วงเริ่มต้น สัญลักษณ์ของการต่อต้านเล็กน้อยยังคงเกิดขึ้นอย่างต่อเนื่อง เช่นเครื่องหมายหยุด ที่ประทับตามสถานที่ต่าง ๆ เพื่อเตือนความจำถึงการประท้วง
ความเสียหาย

จำนวนความเสียหายที่เกิดขึ้นยังไม่ชัดเจน รายงานที่เป็นทางการกล่าวว่ามีผู้เสียชีวิต 13 ราย ช่างภาพชาวญี่ปุ่น เคนจิ นากาอิ เป็นชาวต่างชาติคนเดียวที่เสียชีวิต แต่เป็นไปได้ว่าจะมีผู้เสียชีวิตมากกว่ารายงานที่เป็นทางการ สภาสิทธิมนุษยชนแห่งสหประชาชาติรายงานว่า แหล่งข่าวอิสระกล่าวว่ามีพระภิกษุ 30 – 40 รูป และพลเรือน 50-70 คนถูกฆ่า วิทยุเสียงประชาธิปไตยแห่งพม่ารายงานว่ามีผู้เสียชีวิต 138 คน
การจับกุมและการปล่อยตัว

ในวันที่ 7 ตุลาคม สำนักข่าวอัลญาซีรารายงานว่ามีผู้จับกุมอย่างน้อย 1,000 คน ในวันที่ 11 ตุลาคม มีรายงานว่ามีผู้ถูกจับกุมมากกว่า 2,100 คน และถูกปล่อยตัวมาแล้ว 700 คน  แต่แหล่งข่าวต่างประเทศรายงานว่าถูกจับกุมมากกว่า 6,000 คน ในวันที่ 11 พฤศจิกายน ศาลในคุกอินเส่ง สั่งจำคุกสมาชิกกลุ่มนักศึกษา 88 จำนวน 14 คน ที่ถูกจับกุมระหว่างการประท้วงให้ถูกจำคุก 65 ปี นักกิจกรรม 26 คน รวมทั้งพระภิกษุ 5 รูปถูกจำคุก 6-24 ปี อูคัมภีระถูกตัดสินจำคุก 68 ปี
การควบคุมอินเทอร์เน็ต

รัฐบาลพยายามบล็อกเว็บไซต์ทั้งหมดและบริการที่นำข่าวหรือข้อมูลเกี่ยวกับพม่า ป้องกันการเข้าถึงอีเมล แต่ผู้ประท้วงสามารถเข้าถึงอินเทอร์เน็ตได้  ผู้ใช้อินเทอร์เน็ตในย่างกุ้งรายงานถึงการเซ็นเซอร์การโพสต์ภาพและวีดีโอในบล็อก ผู้ใช้อินเทอร์เน็ตในพม่าพยายามใช้อินเทอร์เน็ตฟอรัมเพื่อหาข้อมูลภายนอกที่ไม่ถูกควบคุมโดยรัฐบาล ที่เกี่ยวข้องกับสถานการณ์ในขณะนั้น ในวันที่ 28 กันยายน มีรายงานว่ารัฐบาลได้สกัดกั้นการเข้าถึงอินเทอร์เน็ตทั้งหมดอินเทอร์เน็ตใช้งานได้อีกครั้งในราววันที่ 6 ตุลาคม
ปฏิกิริยาของนานาชาติต่อเหตุการณ์

สิงคโปร์ - โฆษกรัฐบาลสิงคโปร์ ได้ออกแถลงการณ์ผ่านอีเมลว่า วิตกต่อข่าวการใช้กำลังสลายกลุ่มผู้ชุมนุมในพม่าเป็นอย่างยิ่ง และเรียกร้องให้รัฐบาลพม่าใช้ความอดกลั้น พร้อมกับขอให้ทุกฝ่ายหาทางสร้างความปรองดองและหลีกเลี่ยงการกระทำที่เป็นการยั่วยุ พร้อมประกาศแนะให้ชาวสิงคโปร์ที่อาศัยอยู่ในพม่าไปลงชื่อในเว็บไซต์ของกระทรวงต่างประเทศ เพื่อจะได้ให้ความช่วยเหลือได้อย่างทันท่วงทีหากเกิดเหตุจำเป็นขึ้นมา
ญี่ปุ่น - รัฐมนตรีต่างประเทศญี่ปุ่น นายมะซะฮิโกะ คุมุระกล่าวว่า ญี่ปุ่นในฐานะเป็นผู้บริจาครายใหญ่ให้แก่พม่ากำลังกดดันให้ทางรัฐบาลพม่าแสดงความอดกลั้นในการตอบโต้ผู้ประท้วง และทางญี่ปุ่นจะยังคงเฝ้าติดตามความเคลื่อนไหวอย่างใกล้ชิดต่อไป
มาเลเซีย - รัฐมนตรีต่างประเทศมาเลเซีย นายซายเอ็ด ฮามิด อัลบาร์ ซึ่งอยู่ระหว่างการร่วมประชุมสมัชชาใหญ่แห่งสหประชาชาติที่นครนิวยอร์ก สหรัฐอเมริกา กล่าวว่ามาเลเซียเชื่อว่ามาตรการคว่ำบาตรทางเศรษฐกิจต่อพม่านั้นไม่น่าจะเป็นวิธีการที่ดี แต่หนทางที่ดีสุดในการแก้ไขปัญหาคือให้พยายามสร้างความสมานฉันท์พร้อมให้ดำเนินการจัดร่างรัฐธรรมนูญต่อไป พร้อมหวังว่าสถานการณ์คงไม่เลวร้ายลงไปจนต้องให้สหประชาชาติมาแทรกแซง
สหราชอาณาจักร - นายกรัฐมนตรีอังกฤษ นายกอร์ดอน บราวน์ เรียกร้องให้คณะมนตรีความมั่นคงแห่งสหประชาชาติจัดประชุมฉุกเฉินเพื่อหารือเกี่ยวกับสถานการณ์ในพม่าในทันที พร้อมเสนอให้สหประชาชาติส่งผู้แทนพิเศษไปยังพม่า
สหรัฐ - ประธานาธิบดีสหรัฐอเมริกา นายจอร์จ ดับเบิลยู บุช กล่าวต่อที่ประชุมสมัชชาใหญ่องค์การสหประชาชาติว่า สหรัฐฯ จะบังคับใช้มาตรการลงโทษทางเศรษฐกิจต่อทั้งผู้นำรัฐบาลและผู้ให้การสนับสนุนทางด้านการเงินนอกจากนี้ พร้อมประกาศว่าจะเพิ่มมาตรการห้ามออกวีซ่ากับคณะผู้นำรัฐบาลพม่าที่เกี่ยวข้องกับการละเมิดสิทธิมนุษยชน
จีน - นายกรัฐมนตรีจีน นายเวิน เจีย เป่า ระบุผ่านแถลงการณ์กระทรวงต่างประเทศจีนว่าหลังได้หารือทางโทรศัพท์กับนายกอร์ดอน บราวน์ของอังกฤษ ทางจีนหวังว่าทุกฝ่ายที่เกี่ยวข้องในพม่าจะใช้ความอดทนอดกลั้น และใช้สันติวิธีทำให้สถานการณ์กลับคืนสู่ความสงบเรียบร้อยโดยเร็วที่สุด รวมถึงสนับสนุนการสร้างความสมานฉันท์และประชาธิปไตยในชาติ ถึงอย่างไรก็ตาม ทางจีนก็มิได้พูดถึงเรื่องพม่าเลยในการประชุมสหประชาชาติ
ทิเบต - องค์ทะไลลามะ ได้กล่าวว่าสนับสนุนกลุ่มพระสงฆ์ที่เรียกร้องเพื่อการอิสรภาพและประชาธิบไตย พร้อมให้พรกับกลุ่มผู้ประชุม และนางอองซานซูจี
สหภาพยุโรป - โฆษกของนายฆาบิเอร์ โซลานา ผู้ดูแลนโยบายด้านการต่างประเทศของสหภาพยุโรป (อียู) เปิดเผยว่า นายเฮลกา ชมิดต์ รองผู้ดูแลนโยบายด้านการต่างประเทศของอียู ได้เรียกนาย ฮาน ตู่ อุปทูตพม่าประจำกรุงบรัสเซลส์เข้าพบ โดยนายชมิดต์ได้เตือนว่าอียูกำลังเตรียมขยายการคว่ำบาตรกับรัฐบาลทหารพม่า พร้อมกับเตือนว่าตอนนี้อียูกำลังประสานงานกับทั้งจีน และอินเดีย ซึ่งเป็นพันธมิตรสำคัญของพม่าในเรื่องนี้อยู่ นอกจากนั้นนักการทูตยุโรปในกรุงบรัสเซลส์ก็กำลังหารือกับตัวแทนประเทศอาเซียนทั้งหมด เพื่อกระตุ้นให้ประเทศเหล่านี้ออกมากดดันพม่าด้วย ขณะเดียวกันอียูก็กำลังวางแผนให้การช่วยเหลือชาวพม่าโดยตรงอีกด้วย
แหล่งข้อมูลอื่น

วิกิข่าวมีข่าวเกี่ยวกับ
กลุ่มพระสงฆ์เริ่มเคลื่อนตัวในวันที่ 24 กันยายน ที่ยูทูบ
กลุ่มพระสงฆ์พร้อมด้วยประชาชนเรือนแสนเริ่มเคลื่อนขบวนในวันที่ 24 กันยายน ที่ยูทูบ
กลุ่มตำรวจปะทะกับกลุ่มผู้ชุมนุมในวันที่ 26 กันยายน ที่ยูทูบ
ขบวนประท้วงในวันที่ 27 กันยายน ที่ยูทูบ
ทหารยิงกลุ่มผู้ประท้วงอย่างรุนแรงในวันที่ 27 กันยายน ที่ยูทูบ
ทหารพม่ายิงนาย เคนจิ นากาอิ จนเสียชีวิตลงในวันที่ 27 กันยายน ที่ยูทูบ
ย่างกุ้งในวันที่ 28 กันยายน ที่ยูทูบ
การประท้วงของพระสงฆ์ในย่างกุ้ง ถือธงพุทธศาสนา
ผู้ประท้วงที่พระเจดีย์ชเวดากอง ย่างกุ้ง
ผู้ประท้วงชาวพม่าเดินขบวนในชิคาโก
พม่าอิสระ ในโอเรกอน
ผู้ประท้วงต่อต้านการปราบปรามของกองทัพในพม่า ที่กัวลาลัมเปอร์ ประเทศมาเลเซีย เมื่อ 5 ตุลาคม
เครื่องหมายหยุด
เอ็กซ์วายแซด

| เอ็กซ์วายแซด (XYZ) |
| --- | --- |
ที่เกิด:  กรุงเทพมหานคร ประเทศไทย
แนวเพลง: ป็อป
ช่วงปี: พ.ศ. 2524 – 2534
ค่ายเพลง: สโมสรผึ้งน้อย (2524-2527) จีเอ็มเอ็ม แกรมมี่ (2529-2534)

สมาชิก: อรนิดา วิมลวัฒนาภัณฑ์   สุรีย์ภรณ์ ปุญญมาโนชญ์  สุธีรา โรจนตันติ ธัญญ์รวี ธัญภิรมย์เจริญ สุคนธา วงษ์สงวน  พละพงษ์ ปทุมานันท์
อดีตสมาชิก: สัมฤทธิ์ สนเพ็ชร
เอ็กซ์วายแซด (อังกฤษ: XYZ) เป็นกลุ่มดนตรีสัญชาติไทย เป็นการรวมตัวกันของสมาชิกรายการสโมสรผึ้งน้อย โดยการชักจูงของ น้าหมู (สัจจา อัยศิริ) และ  น้านิด (ภัทรจารีย์ อัยศิริ)
ประวัติ > จุดเริ่มต้นและยุคแรก

จุดเริ่มต้นของเอ็กซ์วายแซด เกิดจาก น้านิด (ภัทรจารีย์ อัยศิริ) บุคคลสำคัญของรายการสโมสรผึ้งน้อย ที่ได้เล็งเห็นว่าเพลงในยุคสมัยนั้นบางเพลงมีเนื้อหาแบบความรักของหนุ่มสาว ซึ่งไม่เหมาะสมกับเด็ก จึงมีความคิดที่จะสร้างสรรค์วงดนตรีของเด็กขึ้นมา มีเนื้อหาเพลงสำหรับเด็ก โดยน้านิดได้ทำการคัดเลือกสมาชิกในรายการสโมสรผึ้งน้อย โดยให้สมาชิกซึ่งเป็นเด็กแสดงความสามารถทั้งเต้นและร้องเพลง เพื่อหาเด็กที่มีความสามารถมาเป็นสมาชิกของวง
เมื่อค้นหาเด็กเพื่อมาเป็นสมาชิกแล้ว จึงได้ก่อตั้งวงดนตรีที่ชื่อ แกรนด์เอ็กซ์วายแซด โดยได้ล้อเลียนวงดนตรีชื่อดังในตอนนั้นอย่าง แกรนด์เอ็กซ์ โดยสมาชิกรุ่นบุกเบิกที่ผ่านการคัดเลือกแล้วนั้นมีหลายคน แต่ที่เป็นที่รู้จักมีอยู่ด้วยกัน 3 คน คือ สัมฤทธิ์ สนเพ็ชร (ต่อ), เกศนีย์ ชุมชัย (อ้อ), สุรีย์ภรณ์ ปุญญมาโนชญ์ (โบว์) หลังจากนั้นได้มีสมาชิกใหม่เข้ามาเพิ่มเติมคือ สุคนธา วงษ์สงวน (หนึ่ง) และ วนิดา วิมลวัฒนาภัณฑ์ (เอ๋) รวมแล้วมีสมาชิกของวงรุ่นแรกอยู่ด้วยกัน 5 คน และออกอัลบั้มชุดแรกในปี พ.ศ. 2524 ชื่อชุดว่า รถไฟมีปีก โดยได้นำเพลงดังจากวงแกรนด์เอ็กซ์ มาดัดแปลงให้มีเนื้อหาเพลงสำหรับเด็กเช่น เพลง "รถไฟมีปีก" ดัดแปลงมาจากเพลง "หัวใจมีปีก", เพลง "บัวน้อยคอยแปลง" ดัดแปลงมาจากเพลง "บัวน้อยคอยรัก" เป็นต้น โดยอัลบั้มชุดแรกนี้อยู่ภายใต้การดูแลของประชา พงศ์สุพัฒน์ สิ่งที่เป็นจุดเด่นของวงช่วงนั้นคือ การที่สมาชิกแต่ละคนถือกีต้าร์ปลอม และแสดงลีลาเสมือนเล่นดนตรีจริง ด้วยเหตุนี้อัลบั้มชุดนี้จึงได้รับกระแสตอบรับที่ดีมากจนวงต้นตำรับอย่าง แกรนด์เอ็กซ์ ต้องเชิญไปร่วมออกคอนเสิร์ตก่อนเปิดตัววงแกรนด์เอกซ์
ต่อมาได้ออกอัลบั้มชุดที่ 2 ของวง ในชื่อชุด คิดไม่ออก ในปี พ.ศ. 2525 อัลบั้มชุดนี้ประสบความสำเร็จอย่างสูง มีเพลงฮิตอย่าง "คิดไม่ออก", "ไม่เป็นไร พอทนได้" และเพลง "เอาไปเผา" ซึ่งมีเนื้อหากล่าวถึงพิษภัยของยาเสพติด และร่วมกันต่อต้านยาเสพติด จนทำให้เพลงนี้ได้รับรางวัลยอดเยี่ยมจากคณะกรรมการป้องกันและปราบปรามยาเสพติด ในอัลบั้มชุดนี้นอกจากจะอยู่ภายใต้การดูแลของประชา พงศ์สุพัฒน์ แล้วยังได้กลุ่มนักดนตรีฝีมือดีในยุคนั้นอย่างวงบัตเตอร์ฟลาย มาช่วยทำดนตรีให้ในอัลบั้มชุดนี้อีกด้วย
ปี พ.ศ. 2526 เอ็กซ์วายแซดได้มีโอกาสแสดงภาพยนตร์เรื่อง แก๊งค์ไอติม ทนงศักดิ์ ศุภการ และ อรพรรณ พานทอง แสดงนำ และมีเพลงประกอบภาพยนตร์ที่โด่งดังอย่าง
"กินลมชมเมือง", "ผิดหวัง", "ไอติม" และ "เพื่อนใจ" ที่มีน้านิดมาร่วมร้องในเพลงนี้อีกด้วย ซึ่งเพลงประกอบภาพยนตร์ทั้งหมดได้นำใส่อยู่ในอัลบั้มชุดต่อมา
ในปี พ.ศ. 2527 ได้ออกผลงานอัลบั้มชุดที่ 3 ในชื่อชุด อยู่กับยาย ในชุดนี้ ได้มีการเปลี่ยนชื่อวงใหม่โดยตัดคำว่าแกรนด์ออก ให้เหลือเพียงคำว่า เอ็กซ์วายแซด ทั้งนี้ก็เพื่อที่จะแยกออกมาเป็นวงในแบบของตัวเอง และชื่อนี้ถูกเรียกขานหรือเป็นที่รู้จักกันมาจนถึงปัจจุบัน อัลบั้มชุดนี้ได้มีสมาชิกใหม่เพิ่มอีก 1 คน คือ สุธีรา โรจนตันติ (ติ๊ก) โดยติ๊กเข้ามาเป็นสมาชิกของวงโดยที่ไม่เคยผ่านการเป็นสมาชิกของสโมสรผึ้งน้อยมาก่อน (ตอนแรกติ๊กเข้ามาเอ็กซ์วายแซด เพื่อแทนที่เอ๋ หนึ่งในสมาชิกที่ออกจากวงชั่วคราว เพราะปัญหาส่วนตัว) และได้ยกเลิกการใช้กีต้าร์ปลอม หันมาเต้นให้เข้ากับจังหวะเพลงแทน แต่งานเพลงชุดนี้ยังอยู่ภายใต้การดูแลของทีมงานชุดเดิม
ประวัติ > เข้าสู่แกรมมี่

ภายหลังจากที่เอ็กซ์วายแซดออกอัลบั้มชุดที่สามแล้ว น้านิดได้มีความคิดใหม่ที่จะให้สมาชิกเอ็กซ์วายแซดทั้ง 6 คนหันมาเล่นดนตรีจริงแทนการเต้นประกอบเพลง จึงได้พักงานในวงการไปในระยะเวลาหนึ่งและให้สมาชิกทุกคนมารวมกันเก็บตัวฝึกซ้อมและมาเรียนดนตรีกันอย่างจริงจัง โดยให้ทุกคนมาอาศัยอยู่รวมกันในบ้านเช่าแห่งหนึ่ง เพื่อสะดวกในการเรียนและฝึกซ้อมดนตรีอย่างจริงจัง ในการเรียนและฝึกซ้อมดนตรีนั้นได้นำนักร้องนักดนตรีมากประสบการณ์มาฝึกสอนให้กับวงเอ็กซ์วายแซด เมื่อทุกคนมีฝีมือดนตรีที่มากพอแล้ว ในปี พ.ศ. 2530 ได้ออกอัลบั้มชุดที่หนึ่งหลังจากที่เล่นดนตรีจริงคืออัลบั้ม ดอกไม้บานเจ้าเอย ภายใต้สังกัด แกรมมี่ เอ็นเตอร์เทนเม้นต์ ซึ่งก่อนหน้าที่จะได้ร่วมงานกับแกรมมี่ สมาชิกทั้งวงเอ็กซ์วายแซดไม่เคยได้ยินหรือรู้จักค่ายนี้และศิลปินดังในวงมาก่อนเลย อัลบั้มชุดนี้มีโปรดิวเซอร์และผู้จัดการวงคนใหม่ของเอ็กซ์วายแซดคือ กริช ทอมมัส เนื้อหาของเพลงในอัลบั้มชุดดอกไม้บานเจ้าเอยนั้นมีเนื้อหาที่โตขึ้น เป็นความเป็นวัยรุ่นมากขึ้นกว่าเดิม มีเพลงดังที่เป็นที่รู้จักกันจนถึงปัจจุบันคือเพลง "สบายดีหรือเปล่า" ซึ่งกล่าวถึงความคิดถึงที่มีต่อเพื่อนที่อยู่ห่างไกลกัน
ต่อมาเมื่อเดือนพฤศจิกายน ปีเดียวกัน ได้ออกอัลบั้มชุดที่ 2 คือชุด นี่แหละ...เพื่อน อันเนื่องมาจากสมาชิกในวงเอ็กซ์วายแซดจะสำเร็จการศึกษาระดับมัธยมต้นกันแล้ว ทำให้ในอัลบั้มนี้มีเนื้อหาเพลงที่เกี่ยวกับเพื่อนเป็นส่วนมาก มีเพลงฮิตที่เป็นที่รู้จักกันอย่างเพลง "กว่าจะรัก", "นี่แหละ...เพื่อน" อัลบั้มชุดนี้ ต่อ สัมฤทธิ์ สนเพ็ชร ได้ลาออกจากวงเอ็กซ์วายแซด เนื่องจากไปศึกษาต่อยังต่างประเทศ จึงได้เปลี่ยนสมาชิกวงมาเป็น อุ้ม พละพงษ์ ปทุมานันท์ แทน
ในเดือนธันวาคม พ.ศ. 2531 ได้ออกอัลบั้มชุดที่ 3 ชื่อชุด แว๊บเดียว ในอัลบั้มมีเพลงที่เกี่ยวกับความรักแบบวัยรุ่นมากขึ้นและโตขึ้น มีเพลงฮิตอย่าง "ก็มันเหงา", "นานแล้วนะ", "ไปนะไปนะ" และเพลง"แอบเจ็บ" ซึ่งเป็นเพลงที่สมาชิกเอ็กซ์วายแซดใช้ร้องหลายครั้งจนถึงปัจจุบัน รองมาจากเพลงสบายดีหรือเปล่าและกว่าจะรัก อัลบั้มชุดแว๊บเดียวเป็นอัลบั้มชุดที่มียอดขายสูงที่สุดของวงเอ็กซ์วายแซด
และในเดือนกันยายน พ.ศ. 2533 เอ็กซ์วายแซดได้ออกอัลบั้มชุดที่ 4 ชื่อชุด กุ๊ก กุ๊ก กู๋  ในอัลบั้มนี้ อัลบั้มนี้มีแนวดนตรีที่ทันสมัยและแปลกไปจากเดิมมากขึ้น และเนื้อหาที่โตขึ้น เนื่องจากสมากชิกส่วนใหญ่ เข้ามหาวิทยาลัยกันแล้วและบรรลุนิติภาวะกันเกือบทุกคนแล้ว ในอัลบั้มนี้มีเพลงฮิตอย่าง "กุ๊ก กุ๊ก กู๋", "ให้ไปคิดดู", "เจ็บซ้ำซ้ำ", "วันฝนพรำ", "โบยบินไปกับเธอ" และเพลง "เจ้าพระยา" ที่มีเนื้อหาเกี่ยวกับสิ่งแวดล้อมที่กล่าวว่าอยากเห็นแม่น้ำเจ้าพระยาใสสะอาดเหมือนดังบทกลอน ด้วยแนวเพลงที่แปลกใหม่กว่าเดิมแต่อัลบั้มชุดนี้กลับไม่ประสบความสำเร็จทางด้านยอดขายเหมือนอัลบั้มชุดก่อนหน้า
สมาชิก

| ชื่อ-นามสกุล | ชื่อเล่น | ช่วงปี | ตำแหน่งในวง | วันเกิด |
| --- | --- | --- | --- | --- |
| อรนิดา วิมลวัฒนาภัณฑ์ (ชื่อเดิม: วนิดา วิมลวัฒนาภัณฑ์) | เอ๋ | พ.ศ. 2524 - พ.ศ. 2534 | ร้องนำ, คีย์บอร์ด | 14 มิถุนายน พ.ศ. 2514 (53 ปี) |
| สุรีย์ภรณ์ โคปแลนด์ (นามสกุลเดิม: ปุญญมาโนชญ์) | โบว์ | พ.ศ. 2524 - พ.ศ. 2534 | ร้องนำ, เบส | 28 มีนาคม พ.ศ. 2516 (51 ปี) |
| สุธีรา โรจนตันติ | ติ๊ก | พ.ศ. 2527 - พ.ศ. 2534 | ร้องนำ, คีย์บอร์ด | 23 มิถุนายน พ.ศ. 2516 (51 ปี) |
| ธัญญ์รวี ธัญภิรมย์เจริญ  (ชื่อเดิม: เกศนีย์ ชุมชัย) | อ้อ | พ.ศ. 2524 - พ.ศ. 2534 | ร้องนำ, กีตาร์ | 17 เมษายน พ.ศ. 2514 (53 ปี) |
| (ร้อยโทหญิง) สุคนธา วงษ์สงวน | หนึ่ง | พ.ศ. 2524 - พ.ศ. 2534 | คีย์บอร์ด, กลองชุด ,ร้องนำบางส่วน, ร้องประสาน | 3 มิถุนายน พ.ศ. 2515 (52 ปี) |
| พละพงษ์ ปทุมานันท์ | อุ้ม | พ.ศ. 2530 - พ.ศ. 2534 | กลองชุด, ร้องนำบางส่วน | 21 ธันวาคม พ.ศ. 2513 (54 ปี) |
สมาชิก > อดีตสมาชิก

สัมฤทธิ์ สนเพ็ชร (ต่อ) : กลองชุด, ร้องนำ (2524-2530)
เอซี มิลานในฤดูกาล 2020–21

ฤดูกาล 2020–21 เป็นฤดูกาลที่ 122 ในประวัติศาสตร์ของสโมสร เอซี มิลาน และเป็นฤดูกาลที่ 87 ของพวกเขาใน ระดับสูงสุดของฟุตบอลอิตาลี. มิลานเข้าร่วมการแข่งขันใน เซเรียอา, โกปปาอีตาเลีย, และ ยูฟ่ายูโรปาลีก.
การซื้อขายนักเตะ > ตลาดนักเตะฤดูร้อน > ย้ายเข้า

| วันที่ | Pos>  | ผู้เล่น | A>  | ย้ายมาจาก | ค่าตัว | หมายเหตุ | S>  |
| --- | --- | --- | --- | --- | --- | --- | --- |
| 000000002020-07-01-00001 กรกฎาคม 2020 | MF |  อาเลกซิส แซเลอแมเกอร์ส | 21 |  อันเดอร์เลคต์ | €3.7M | จากการยืมตัวสู่การซื้อขั้นสุดท้าย |  |
| 000000002020-07-15-000015 กรกฎาคม 2020 | DF |  ซีมอน แคร์ | 31 |  เซบิยา | €2.5M | จากการยืมตัวสู่การซื้อขั้นสุดท้าย |  |
| 000000002020-08-14-000014 สิงหาคม 2020 | FW |  เอมีล รอบัค | 17 |  ฮัมมาร์บี | €1.5M | จะเข้าร่วมอีกครั้งกับทีม พรีมาเวรา |  |
| 000000002020-08-21-000021 สิงหาคม 2020 | DF |   ปิแอร์ กาลูลู | 20 |  ลียง II | €0.48M |  |  |
| 000000002020-09-11-000011 กันยายน 2020 | GK |  ซิปริอง ทาทารูซานู | 34 |  ลียง | €0.5M |  |  |
| 000000002020-09-12-000012 กันยายน 2020 | FW |  อันเต เรบิช | 26 |  ไอน์ทรัคท์ฟรังค์ฟวร์ท | ไม่เปิดเผย | จากการยืมตัวสู่การซื้อขั้นสุดท้าย |  |
| 000000002020-10-01-00001 ตุลาคม 2020 | FW |  เยนส์ เพทเทอร์ เฮาเกอ | 20 |  โบโด/กลิมต์ | €4M |  |  |
การซื้อขายนักเตะ > ตลาดนักเตะฤดูร้อน > ยืมตัว

| วันที่ | Pos>  | ผู้เล่น | A>  | ย้ายมาจาก | ค่าตัว | หมายเหตุ | S>  |
| --- | --- | --- | --- | --- | --- | --- | --- |
| 000000002020-09-04-00004 กันยายน 2020 | MF |  บราฮิม ดีอัซ | 21 |  เรอัลมาดริด | ฟรี |  |  |
| 000000002020-09-09-00009 กันยายน 2020 | MF |  ซันโดร โตนาลี | 20 |  เบรชชา | €10M | €15M ออปชันที่จะซื้อ + €10M ส่วนเสริม |  |
การซื้อขายนักเตะ > ตลาดนักเตะฤดูร้อน > กลับมาจากการยืมตัว

| วันที่ | Pos>  | ผู้เล่น | A>  | ย้ายมาจาก | ค่าตัว | หมายเหตุ | S>  |
| --- | --- | --- | --- | --- | --- | --- | --- |
| 000000002020-07-01-00001 กรกฎาคม 2020 | FW |  อิสเม็ต ซินานี | 21 |  ซิคูลา เลออนซิโอ | ฟรี |  |  |
| 000000002020-08-01-00001 สิงหาคม 2020 | DF |   เลร็อย อาบันดา | 20 |  นอยชาเทล ชามักซ์ | ฟรี | จะเข้าร่วมอีกครั้งกับทีม พรีมาเวรา |  |
การซื้อขายนักเตะ > ตลาดนักเตะฤดูร้อน > ย้ายออก

| วันที่ | Pos>  | ผู้เล่น | A>  | ย้ายไป | ค่าตัว | หมายเหตุ | S>  |
| --- | --- | --- | --- | --- | --- | --- | --- |
| 000000002020-07-13-000013 กรกฎาคม 2020 | MF |  ซูโซ | 26 |  เซบิยา | €24M | เงืื่อนไขผูกพันที่จะซื้อ |  |
| 000000002020-08-08-00008 สิงหาคม 2020 | FW |   เซียกา ไฮดารา | 19 |  เลชโช | ฟรี | จากทีม พรีมาเวรา |  |
| 000000002020-08-14-000014 สิงหาคม 2020 | GK |  มัตเตโอ ซอนซิน | 19 |  แปร์โกเล็ตเตเซ | ฟรี | จากทีม พรีมาเวรา |  |
| 000000002020-08-14-000014 สิงหาคม 2020 | DF |  ตอมมาโซ แมร์เล็ตติ | 18 |  เรนาเต | ฟรี | จากทีม พรีมาเวรา |  |
| 000000002020-08-18-000018 สิงหาคม 2020 | MF |  เอมานูเอเล ตอร์ราซี | 21 |  อิโมเลเซ | ฟรี | จากทีม พรีมาเวรา |  |
| 000000002020-08-19-000019 สิงหาคม 2020 | DF |  ริคาร์โด โรดริเกซ | 27 |  โตรีโน | €3M | หลังกลับมาจากการยืมตัว |  |
| 000000002020-08-27-000027 สิงหาคม 2020 | GK |  เปเป เรย์นา | 37 |  ลาซีโอ | ฟรี | หลังกลับมาจากการยืมตัว |  |
| 000000002020-09-01-00001 กันยายน 2020 | MF |  ลูกัส บิเกลีย | 34 |  ฟาติห์ คารากืมรืค | ฟรี | หมดสัญญา |  |
| 000000002020-09-01-00001 กันยายน 2020 | MF |  จาโคโม โบนาเวนตูรา | 31 |  ฟีออเรนตีนา | ฟรี | หมดสัญญา |  |
| 000000002020-09-02-00002 กันยายน 2020 | DF |  อัลแบร์โต บารัซเซ็ตตา | 19 |  เจียนา แอร์มินิโอ | ฟรี | จากทีม พรีมาเวรา |  |
| 000000002020-09-10-000010 กันยายน 2020 | FW |  อังแดร ซิลวา | 24 |  ไอน์ทรัคท์ฟรังค์ฟวร์ท | ไม่เปิดเผย | จากการยืมตัวสู่การซื้อขั้นสุดท้าย |  |
| 000000002020-09-21-000021 กันยายน 2020 | FW |  ริคคาร์โด ฟอร์เต | 21 |  คาเวเซ | ไม่เปิดเผย | หลังกลับมาจากการยืมตัว |  |
| 000000002020-09-30-000030 กันยายน 2020 | MF |  ลูกัส ปาเกตา | 23 |  ลียง | €20M | 15% ค่าธรรมเนียมในการขาย |  |
| 000000002020-10-05-00005 ตุลาคม 2020 | MF |  อาเลน ฮาลีลอวิช | 23 |  เบอร์มิงแฮมซิตี | ฟรี | หลังกลับมาจากการยืมตัว |  |
การซื้อขายนักเตะ > ตลาดนักเตะฤดูร้อน > สื้นสุดสัญญา

| วันที่ | Pos>  | ผู้เล่น | A>  | ย้ายไป | ค่าตัว | หมายเหตุ | อ้างอิง |
| --- | --- | --- | --- | --- | --- | --- | --- |
| 000000002020-09-01-00001 กันยายน 2020 | GK |  อัสมีร์ เบกอวิช | 33 |  บอร์นมัท | ฟรี |  |  |
การแข่งขัน > ภาพรวม

| การแข่งขัน | นัดแรก | นัดสุดท้าย | เริ่มต้นที่รอบ | ตำแหน่งสุดท้าย | บันทึก> แข่ง | บันทึก> ชนะ | บันทึก> เสมอ | บันทึก> แพ้ | บันทึก> ได้ | บันทึก> เสีย | บันทึก> ต่าง | บันทึก> ชนะ % |
| --- | --- | --- | --- | --- | --- | --- | --- | --- | --- | --- | --- | --- |
| เซเรียอา | 21 กันยายน ค.ศ. 2020 | 23 พฤษภาคม ค.ศ. 2021 | นัดที่ 1 |  | 38 | 24 | 7 | 7 | 74 | 41 | +33 | 063.16 |
| โกปปาอีตาเลีย | 12 มกราคม ค.ศ. 2021 | 26 มกราคม ค.ศ. 2021 | รอบ 16 ทีมสุดท้าย | รอบก่อนรองชนะเลิศ | 2 | 0 | 1 | 1 | 1 | 2 | −1 | 000.00 |
| ยูฟ่ายูโรปาลีก | 22 ตุลาคม ค.ศ. 2020 | 18 มีนาคม ค.ศ. 2021 | รอบแบ่งกลุ่ม | รอบ 16 ทีมสุดท้าย | 10 | 4 | 4 | 2 | 16 | 12 | +4 | 040.00 |
| รวม | รวม | รวม | รวม | รวม | 50 | 28 | 12 | 10 | 91 | 55 | +36 | 056.00 |
ปรับปรุงข้อมูลล่าสุด: 23 พฤษภาคม ค.ศ. 2021
แหล่งที่มา: Soccerway
การแข่งขัน > เซเรียอา

บทความหลัก: เซเรียอา ฤดูกาล 2020–21
การแข่งขัน > เซเรียอา > ตารางคะแนน

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | อินเตอร์มิลาน (C) | 38 | 28 | 7 | 3 | 89 | 35 | +54 | 91 | ยูฟ่าแชมเปียนส์ลีก รอบแบ่งกลุ่ม |
| 2 | เอซี มิลาน | 38 | 24 | 7 | 7 | 74 | 41 | +33 | 79 | ยูฟ่าแชมเปียนส์ลีก รอบแบ่งกลุ่ม |
| 3 | อาตาลันตา | 38 | 23 | 9 | 6 | 90 | 47 | +43 | 78 | ยูฟ่าแชมเปียนส์ลีก รอบแบ่งกลุ่ม |
| 4 | ยูเวนตุส | 38 | 23 | 9 | 6 | 77 | 38 | +39 | 78 | ยูฟ่าแชมเปียนส์ลีก รอบแบ่งกลุ่ม |
| 5 | นาโปลี | 38 | 24 | 5 | 9 | 86 | 41 | +45 | 77 | ยูฟ่ายูโรปาลีก รอบแบ่งกลุ่ม |
แหล่งข้อมูล: เซเรียอา, ซอกเกอร์เวย์
กฏการจัดอันดับ: 1) คะแนน; 2) คะแนนจากสถิติการพบกัน; 3) ผลต่างประตูจากสถิติการพบกัน; 4) ผลต่างประตู; 5) ประตูที่ทำได้; 6) เสมอ. (หมายเหตุ: สถิติเฮด-ทู-เฮดจะถูกนำมาใช้เท่านั้นหลังจากแมตช์ทั้งหมดระหว่างแต่ละทีมในคำถามที่มีการลงเล่น)
 ชนะเลิศ
Notes:
1 2  อาตาลันตาจบอันดับเหนือกว่ายูเวนตุสด้วย เฮด-ทู-เฮด คะแนน: ยูเวนตุส 1–1 อาตาลันตา, อาตาลันตา 1–0 ยูเวนตุส.
↑  นับตั้งแต่ ผู้ชนะเลิศ ของ โกปปาอีตาเลีย ฤดูกาล 2020–21 ซึ่งก็คือยูเวนตุส จะได้เข้าไปสำหรับแชมเปียนส์ลีกหรือยูโรปาลีก รอบแบ่งกลุ่มขึ้นอยู่กับอันดับในลีก, สิทธิ์ยูโรปาลีกที่ได้ถูกมอบไปให้ชนะเลิศโกปปาอีตาเลียจะถูกส่งต่อไปให้กับทีมอันดับที่หก, และสิทธิ์ยูโรปาคอนเฟอเรนซ์ลีกจะถูกมอบไปให้กับทีมอันดับที่หกจะถูกส่งไปให้กับทีมอันดับที่เจ็ด.
การแข่งขัน > เซเรียอา > ผลงานในลีกโดยรวม

| ผลงานโดยรวม> แข่ง | ผลงานโดยรวม> ชนะ | ผลงานโดยรวม> เสมอ | ผลงานโดยรวม> แพ้ | ผลงานโดยรวม> ได้ | ผลงานโดยรวม> เสีย | ผลงานโดยรวม> ต่าง | ผลงานโดยรวม> คะแนน | เหย้า> ชนะ | เหย้า> เสมอ | เหย้า> แพ้ | เหย้า> ได้ | เหย้า> เสีย | เหย้า> ต่าง | เยือน> ชนะ | เยือน> เสมอ | เยือน> แพ้ | เยือน> ได้ | เยือน> เสีย | เยือน> ต่าง |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 38 | 24 | 7 | 7 | 74 | 41 |  +33 | 79 | 8 | 6 | 5 | 31 | 24 |  +7 | 16 | 1 | 2 | 43 | 17 |  +26 |
ปรับปรุงข้อมูลล่าสุด: 23 พฤษภาคม ค.ศ. 2021

อ้างอิง: Competitive matches
การแข่งขัน > เซเรียอา > ผลงานในลีกในแต่ละนัด

| นัดที่ | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| สนาม | H | A | H | A | H | A | H | A | H | A | H | A | A | H | A | H | H | A | H | A | H | A | H | A | H | A | H | A | H | A | H | H | A | H | A | A | H | A |
| ผล | W | W | W | W | D | W | D | W | W | W | D | D | W | W | W | L | W | W | L | W | W | L | L | W | D | W | L | W | D | W | W | L | L | W | W | W | D | W |
| อันดับที่ | 4 | 5 | 2 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 2 | 2 | 2 | 2 | 2 | 2 | 2 | 2 | 2 | 2 | 2 | 5 | 4 | 3 | 3 | 3 | 2 |